དམ་ཅན་ནོཪ་སྒྲུབ་ཀྱི་གསོལ་མཆོད་མདོར་བསྡུས་
འདོད་དགུའི་རེ་སྐོང་ཞེས་བྱ་བ་བཞུགས། །
༄༅། ། དངོས་གྲུབ་གཏེར་ཆེན་བླ་མ་ཡི་དམ་ལྷ། ། མཁའ་འགྲོ་དམ་ཅན་ཚོགས་ལ་གུས་བཏུད
ནས། ། ནོར་བདག་སྐྱེས་བུ་ཆེན་པོ་སྒྲུབ་པའི་ཐབས། ། འཕྲིན་ལས་བང་མཛོད་འབྱེད་པའི་ལྡེ་མིག་
བྱ། ། མཁར་ཐབས་རིན་ཆེན་འབར་བའི་བཤོས། ། འཁོར་གྲངས་བཤོས་བུ་ཕྱག་ལེན་ལྟར། ། སྨན་
ཪག་ཕྱི་མཆོད་སྤྱན་གཟིགས་ཚོགས། ། ཚང་བར་བཤམས་ཏེ་བདག་ཉིད་ནི། ། གསང་བདག་རྟ་མགྲིན་
མཁའ་འགྲོ་སོགས། ། བསྐྱེད་རིམ་གསལ་བའི་ངང་ཉིད་ནས། ། ནམ་མཁའ་མཛོད་དང་སྔགས་ཕྱག་
རྒྱ༑༑ དྲུག་གིས་བྱིན་རླབས་བདེན་སྟོབས་བརྗོད། ། མདུན་དུ་ཁཾ་ལས་རིན་ཆེན་གཞལ་ཡས་སུ། །
རིན་ཆེན་གཏེར་གྱི་ཁྲི་དང་པདྨའི་སྟེང་། ། ཏྲི་ཡིག་དམར་པོའི་འོད་ཟེར་འཕྲོ་འདུ་
ལས། ། ནོར་བདག་དགེ་བསྙེན་ཆེན་པོ་དཀར་དམར་མདངས། ། ཕྱག་གཡས་ཁམས་
གསུམ་དབང་སྡུད༌ལྕགས་ཀྱུ་དང་། ། གཡོན་པ་གཏེར་གྱི་ལྡེ་མིག་ནེའུ་ལེ་བསྣམས། །
ཟ་འོག་འཇོལ་བེར་མེན་ཏྲི་དམར་སེར་གསོལ། ། རིན་ཆེན་རྒྱན་སྤྲས་གསེར་གྱི་སྐ་
རགས་བཅིངས། ། སྟག་ཞུ་གསོལ་ཞིང་སེངྒེའི་གདན་ལ་འགྱིང་། ། བང་དུ་ཀོང་
བཙུན་སྨན་མོ་བྱུ་རུའི་མདོག ། མདའ་དར་མེ་ལོང་བསྣམས་ཤིང་ཡབ་ལ་འཁྱུད། །
- 147 -

ཡི་དམ་ཆོས་སྲུང་རྣམས་ཀྱི་བསྐུལ་བ། འཕྲིན་བཅོལ། _ གསོལ་མཆོད་སོགས།
འཁོར་དུ་ནོར་བདག་ཛམ་ལྷ་མཆེད་བརྒྱད་དང་། ། དགེ་བསྙེན་ཉེར་གཅིག་བསྟན་
མ་བཅུ་གཉིས་བཅས། ། མཆེད་ཟླ་སུམ་བརྒྱ་དྲུག་ཅུས་ཡོངས་སུ་བསྐོར། ། སྣ་ཚོགས་
ཆ་བྱད་མྱུར་མགྱོགས་ཕོ་ཉའི་ཚུལ། ། འཛུམ་པའི་མདངས་ཀྱིས་རྣལ་འབྱོར་སྒྲུབ་པ་
བོར། ། འདོད་དགུའི་དངོས་གྲུབ་སྟེར་བའི་ཉམས་ཀྱིས་བཞུགས། ། རང་ཉིད་ལྷ་ཡི་
ཐུགས་ཀའི་འོད་ཟེར་གྱིས། ། གར་བཞུགས་གནས་ནས་བསྟན་སྲུང་སྐྱེས་བུ་ཆེ། །
འཁོར་བཅས་སྤྱན་དྲངས་མདུན་བསྐྱེད་ལྷ་ལ་ཐིམ། ། ར་ཚིལ་སྤོས་དཀར་གྱི་དུད་པ་རོལ་མོ་
དང་བཅས། ཀྱཻ་ཆོས་དབྱིངས་བདེ་ཆེན་སྣང་སྟོང་སྒྱུ་མའི་འཕྲུལ། ། གང་འདུལ་ཅིར་
ཡང་འཆར་བའི་འཇོ་སྒེག་མཁན། ། རིག་འཛིན་རྩ་བརྒྱུད་བླ་མ་ཡི་དམ་ལྷས། ། ནོར་
བདག་དྲེགས་པ་དབང་བསྡུས་བྱིན་ཆེན་ཕོབ། ། འོག་མིན་གནས་དང་རི་བོ་མ་ལ་ཡ།།
ནུབ་ཕྱོགས་རྩང་གི་འོ་ཡུག་ཤེལ་མཁར་སོགས། ། གར་བཞུགས་རྡོ་རྗེའི་ཕོ་བྲང་སོ་སོ་
ནས། ། ནོར་བདག་དགེ་བསྙེན་ཆེན་པོ་སྤྱན་འདྲེན་ན། ། རྩ་བརྒྱུད་བླ་མའི་བཀའ་
བསྒོས་དམ་ཚིག་དང་། ། རྣལ་འབྱོཪ་དད་གདུང་མོས་པའི་རྟེན་འབྲེལ་གྱིས། ། མ་
ཐོགས་རིངས་པའི་ཚུལ་གྱིས་འདིར་གཤེགས་ལ། ། རྟེན་དང་གཉིས་མེད་བརྟན་པར་
བཞུགས་སུ་གསོལ། ། བཛྲ་སཱ་དྷུ་ས་མ་ཡ་ཨེ་ཧྱ་ཧི་ཛཿཧཱུཾ་བཾ་ཧོཿ ས་མ་ཡ་ཏིཥྛ་ལྷན། ཧཱུཾ་
དཔལ་ཆེན་བླ་མ་ལྷ་ཚོགས་དཔང་བཞུགས་ལ། ། རྣལ་འབྱོར་བདག་དང་སྐྱེས་བུ་
དམ་ཚིག་བསྲེ། ། རྟག་ཏུ་གསོལ་མཆོད་བསྟེན་སྒྲུབ་བསྐུལ་བགྱིད་ན། ། ཁྱོད་ཀྱང་
དམ་ལས་མ་འདའ་ལས་ཀུན་སྒྲུབས། ། བཛྲ་ས་མ་ཡ་པཉྩ་ཨ་མྲྀ་ཏ་ཁཱ་ཧི། ཧཱུཾ དངོས་
བཤམས་ཡིད་ཀྱིས་སྤྲུལ་བ་ལས་བྱུང་བའི། ། ཕྱི་ནང་ཉེར་སྤྱོད་དམ་རྫས་ཨ་མྲྀ་ཏ། །
དཀར་དམར་གཏོར་མ་རཀྟའི་རྒྱ་མཚོ་བསྐྱིལ། ། འདོད་ཡོན་མཆོད་པའི་སྤྲིན་ཕུང་
མཐའ་ཀླས་པས། ། སྐྱེས་བུ་ནོར་བདག་འཁོར་བཅས་མཆོད་བགྱིད་ན། ། དགྱེས་
བཞིན་བཞེས་ལ་བཅོལ་བའི་འཕྲིན་ལས་མཛོད། ། ཨོྃ་བཛྲ་སཱ་དྷུ་ས་མ་ཡ་པུཥྤ། སོགས་
དང༌། མ་ཧཱ་པཉྩ་ཨ་མྲྀ་ཏ་ཁཱ་ཧི། མ་ཧཱ་བ་ལིཾ་ཏ་ཁཱ་ཧི། མ་ཧཱ་རཀྟ་ཁཱ་ཧི། ཧཱུཾ པདྨ་
དབང་གི་ཐུགས་སྤྲུལ་མཐུ་རྩལ་ཅན། ། གསང་སྔགས་བསྟན་སྲུང་གནམ་ས་ཕྱེད་ཀྱི་
- 148 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
བདག ། སྲིད་གསུམ་བརྟན་པ་འཕྲོག་པའི་ནོར་གྱི་ལྷ། ། སྐྱེས་མཆོག་འཁོར་བཅས་
དང་བས་བསྟོད་པར་བགྱི། ། བཤགས་པ་བྱ་བ་ནི། བདག་དང་ནོར་ལྷ་འཁོར་བཅས་སྤྱི་
གཙུག་ཏུ། ། བླ་མ་རྡོ་རྗེ་སེམས་དཔའི་ཐུགས་ཀ་རུ། ། ཧཱུཾ་ཡིག་སྔགས་ཕྲེང་ལས་བབས་
བདུད་རྩི་ཡིས། ། མཁོན་གྲིབ་ཉམས་ཆག་མ་ལུས་བྱང་བར་གྱུར། ། ཡིག་བརྒྱ་ཅི་མང་
བརྗོད། ཧཱུཾ་ ནོར་ལྷ་སྐྱེས་བུ་འཁོར་བཅས་བདག་ལ་དགོངས། ། བདག་ཅག་སྒོ་གསུམ་
དུག་ལྔའི་དབང་གྱུར་པས། ། རྩ་བ་ཡན་ལག་དམ་ཚིག་མཚམས་ལས་འདས། ། ལྷ་
དང་སྲུང་མར་སྤོང་ལེན་བརྙས་སྨོད་བགྱིས། ། དམ་རྫས་མ་ཚང་གཏང་རག་དུས་
གཏོར་ཆག ། དམ་ཉམས་རྫས་ལ་འབགས་དང་གྲིབ་ཕོག་སོགས། ། ནོངས་བ་གང་
བགྱིས་འགྱོད་གདུང་དྲག་པོ་ཡིས། ། མཐོལ་ཞིང་བཤགས་སོ་བཟོད་བཞེས་ཚངས་པ་
སྩོལ། ། ཐུགས་དམ་བསྐང་བ་ནི། ཧཱུཾ་ ལྷུན་གྲུབ་བདེ་སྟོང་རོལ་པའི་ཆོ་འཕྲུལ་ལས། ། ས་
དང་བར་སྣང་ནམ་མཁའི་ཁྱོན་གང་བའི། ། མཆོད་ཚོགས་རབ་འབྱམས་སྤྲིན་ལྟར་
དཀྲིགས་པ་ཡིས། ། སྐྱེས་བུ་ནོར་བདག་འཁོར་བཅས་དགྱེས་གྱུར་ཅིག ། ཞི་དྲག་ཨགྷཾ་
ཉེར་སྤྱོད་འདོད་ཡོན་ལྔ། ། རིན་ཆེན་བདུན་དང་བཀྲ་ཤིས་རྟགས་དང་རྫས། ། རྟ་
གཡག་ར་ལུག་གཉིས་སྐྱེས་རི་དྭགས་འཕྱོ། ། རྡོ་རྗེའི་ཁྲབ་རྨོག་དགྲ་འཇོམས་མཚོན་
ཆ་གཟིངས། ། རིན་ཆེན་སྨན་འབྲུ་དར་ཟབ་བང་མཛོད་རྫས། ། བླ་རྡོ་སྲོག་འཁོར་ཕྱི་
ནང་གསང་བའི་རྟེན། ། དཀར་དམཪ་བརྒྱན་པའི་གཏོཪ་མ་ལྷུན་པོར་སྤུངས། ། སྨན་
དང་རཀྟ་གསེར་སྐྱེམས་རྦ་རླབས་འཁྲུགས། ། རྩལ་ཆེན་གདོང་ལྔ་རིན་ཆེན་རྒྱན་གྱིས་
སྤུད། ། ལྕགས་ཀྱུ་གཏེར་བུམ་ནེའུ་ལེ་ལྡེ་མིག་སོགས། ། རང་རང་བཞོན་པ་ཕྱག་
མཚན་མ་ཚང་མེད། ། ལྷ་རྫས་རྒྱན་གོས་ཡོ་བྱད་ནམ་མཁའ་མཛོད། ། གནས་མལ་
རིན་ཆེན་ཁང་བཟང་སྐྱེད་མོའི་ཚལ། ། རང་རང་ཡིད་མཐུན་སྤྱན་གཟིགས་ཚར་དུ་
དངར། ། སྔགས་རྒྱ་ཏིང་འཛིན་རོལ་པས་ལེགས་སྤེལ་ཏེ། ། བླ་མ་ཡི་དམ་བསྟན་སྲུང་
དྲེགས་པའི་ཚོགས། ། ཀུན་རྫོབ་གཟུགས་སྐུའི་སྣང་བ་འཇའ་ཚོན་ལྟར། ། སོ་སོར་
འཆར་ཡང་དོན་དམ་ཆོས་དབྱིངས་དང་། ། མཁའ་ལྟར་གཉིས་མེད་རིག་པའི་ཡིད་
- 149 -

ཡི་དམ་ཆོས་སྲུང་རྣམས་ཀྱི་བསྐུལ་བ། འཕྲིན་བཅོལ། གསོལ་མཆོད་སོགས།
ཆེས་ཀྱི། ། རྩེ་གཅིག་མོས་གུས་གདུང་སེམས་འགྱུར་མེད་པས། ། རྩ་བརྒྱུད་བླ་མ་ལྷ་
ཚོགས་ཐུགས་དམ་བསྐང་། ། ནོར་བདག་དགེ་བསྙེན་ཆེན་པོའི྾། ། གསང་ཡུམ་ཀོང་
བཙུན་སྨན་མོའི྾། ། ནོར་བདག་ཛམ་ལྷ་མཆེད་བརྒྱད྾། ། དགྱེས་སྡེ་བསྟན་མ་བཅུ་
གཉིས྾། ། དཀོར་སྲུང་དགེ་བསྙེན་ཉེར་གཅིག྾། ། མཆེད་འཁོར་སུམ་བརྒྱ་དྲུག་
ཅུའི྾། ། གཏེར་བདག་བཀའ་འཁོར་རྒྱ་མཚོའི྾། ། ཉམས་ཆག་ཀུན་སོས་དགྱེས་
པའི་ཐུགས་ཀྱིས་དགོངས། ། བར་ཆད་ཀུན་བཟློག་འདོད་དགུའི་དངོས་གྲུབ་སྩོལ། །
བཟླས་པ་བྱ་བར་འདོད་ན། རང་ཡི་དམ་དུ་གསལ་བའི་ཐུགས་ཀའི་འོད་ཟེར་གྱིས་
མདུན་བསྐྱེད་དམ་ཅན་འཁོར་བཅས་ལ་ཕོག་པས་ཐུགས་རྒྱུད་བསྐུལ་ཏེ་ཅི་འདོད་
པའི་ལས་སྒྲུབ་ཅིང་སྤྲུལ་བའི་ཕོ་ཉ་ལྕགས་ཀྱུ་ཐོགས་པ་དཔག་མེད་སྤྲོས་པས་སྣང་
སྲིད་ཀྱི་དཔལ་འབྱོར་ཕུན་ཚོགས་ཐམས་ཅད་རང་དབང་མེད་པར་བསྡུས་ནས་
བདག་དང་སྒྲུབ་རྫས་བང་མཛོད་རྣམས་ལ་ཐིམ་པས། གཟི་བརྗིད་བཀྲག་མདངས་
དཔལ་འབྱོར་ཕུན་སུམ་ཚོགས་པར་གྱུར། ཨོྃ་བཛྲ་སཱ་དྷུ་ས་མ་ཡ྾། ། ཁུག་སྐྱོལ། ཞེས་
ཅི་མང་བཟླ། སླར་ཡང་བཟླས་གཏོར་འབུལ་བར་འདོད་ན། གཏོར་མ་ཡི་དམ་གྱི་གཞུང་ལྟར་བྱིན་
གྱིས་བརླབས། ནོར་བདག་སྐྱེས་བུ་ཆེན་པོ་འཁོར་དང་བཅས་པའི་ལྗགས་ཞེས་པ་ནས།
གསོལ་བར་གྱུར། ཨོཾ་བཛྲ་སཱ་དྷུ་ས་མ་ཡ་ཨི་དམ་བ་ལིཾ་ཏ་ཁ་ཁ་ཁྭ་ཧི་ཁྭ་ཧི། ལན་གསུམ་
སོགས་ཀྱིས་ཕུལ། དམ་རྫས་གཏོར་མ་འདི་བཞེས་ལ། ། བར་ཆད་རྐྱེན་ངན་མ་ལུས་
བཟློག ། མཁོ་དགུའི་དངོས་གྲུབ་ཆར་དུ་ཕོབ། ། ཅི་བསམ་དོན་རྣམས་འགྲུབ་པར་
མཛོད། ། བསྟོད་པ་ནི། ཧཱུཾ་ཧྲཱིཿ རིག་འཛིན་པདྨ་ཀཱ་རའི་བཀའ་ཉན་པ། ། པདྨ་ཧེ་རུ་ཀ་
ཡི་ཐུགས་སྤྲུལ་ཆེ། ། གསང་སྔགས་ཆོས་འཁོར་སྲུང་མ་ནོར་གྱི་བདག ། སྐྱེས་བུ་དགྲ་
ལྷ་ཆེན་པོ་བསྟོད་པར་བགྱི། ། རང་བཞིན་ཆོས་ཉིད་སྐྱེ་འགག་བྲལ་བའི་ཀློང་། ། སེམས་
ཉིད་དག་དང་མ་དག་ཆོ་འཕྲུལ་ལས། ། འཁོར་འདས་དྲེགས་པའི་རང་གཟུགས་ཅིར་
ཡང་འཆར། ། ཐོགས་མེད་འཕྲིན་ལས་རྣམ་བཞི་སྒྲུབ་ལ་བསྟོད། ། འོག་མིན་མ་ལ་ཡ་
དང་འོ་ཡུག་སོགས། ། འཕགས་བོད་ཆོས་འཁོར་གདན་ས་སོ་སོ་ནས། ། མ་ངེས་
- 150 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
གཟུགས་སྟོན་བསྟན་པའི་བྱ་ར་མཛད། ། ཞི་དྲག་ཆོ་འཕྲུལ་སྣ་ཚོགས་འགྱེད་ལ་
བསྟོད། ། དམ་ལྡན་སྒྲུབ་པོའི་ལས་ལ་བསྐུལ་བའི་ཚེ། ། སྲིད་དང་ཞི་བའི་ཕུན་ཚོགས་
དབང་སྡུད་ཅིང་། ། ནག་ཕྱོགས་དགྲ་སྡེ་ཕྱེ་མར་འཐག་བྱེད་པའི། ། མཐུ་རྩལ་ཐོགས་
མེད་ཕོ་ཉ་ཆེ་ལ་བསྟོད། ། གསང་ཡུམ་དགྱེས་སྡེ་ནོར་བདག་དགེ་བསྙེན་ཚོགས། ། ལྷ་
བཙན་བདུད་ཀྱི་མཆེད་འཁོར་དྲེགས་པའི་དཔུང༌། ། སྲིད་གསུམ་གཡོ་བའི་ཆོ་འཕྲུལ་
སྟོན་མཛད་པའི། ། གཏེར་བདག་བཀའ་འཁོཪ་རྒྱ་མཚོར་བསྟོད་པར་བགྱིད། ། ནོར་
བདག་སྐྱེས་བུ་དགྲ་ལྷ་འཁོར་དང་བཅས། ། རྒྱལ་བ་ཀུན་དངོས་རིག་འཛིན་རྩ་
བརྒྱུད་ཀྱི། ། དཔལ་ལྡན་བླ་མའི་དམ་ཚིག་རྗེས་དགོངས་ལ། ། བསྟན་དང་བསྟན་
འཛིན་རྣལ་འབྱོར་བུ་བཞིན་སྐྱོངས། ། རྣམ་དཀར་ལས་ལ་བར་དུ་གཅོད་པ་ཡི། ། མི་
མཐུན་རྐྱེན་ངན་མ་ལུས་དབྱིངས་སུ་བཟློག ། ཆོས་སྲིད་སྡེ་བཞིའི་ལེགས་ཚོགས་
འབྱོར་བའི་དཔལ། ། ཆར་ལྡན་དུས་ཀྱི་མཚོ་བཞིན་རྒྱ་ཆེར་སྤེལ། ། སྣང་སྲིད་ཡིད་
དང་མཐུན་པའི་དངོས་པོ་ཀུན། ། དབང་བྱེད་འཕྲིན་ལས་འོད་ཀྱི་ཞགས་པས་ཁུག །
བསྟན་འགྲོ་སྤྱི་དང་རྣལ་འབྱོར་སྒོས་ཀྱི་དགྲ། ། མཐུ་སྟོབས་གནམ་ལྕགས་ཐོག་གིས་
ཐལ་བར་རློག ། མདོར་ན་བྱང་ཆེན་དེ་སྲིད་འབྲལ་མེད་པར། ། སྙིང་ནས་སྲུང་མར་
བསྟེན་ཅིང་མངའ་གསོལ་ན། ། མ་བཅོལ་བར་ཡང་འདོད་པའི་འཕྲིན་ལས་ཀུན། །
ཡིད་བཞིན་ནོར་ལྟར་ལྷུན་གྱིས་གྲུབ་པར་མཛོད། ། དྲག་བསྐུལ་བྱ་བར་འདོད་ན་གཏེར་
གཞུང་སོགས་གཞན་ནས་འབྱུང་བ་ལྟར་བྱ། ཐུན་གཏོར་སྐྱོང་བར་འདོད་ན། དམར་གཏོར་ཟུཪ་
གསུམ་མཐེབ་ཀྱུ་དང་ཤ་ཁྲག་གིས་བརྒྱན་པ་བཤམས་ལ། བྷཾ་ལས་བནྡྷ་ཡངས་པའི་སྣོད་ནང་
དུ༑༑ ལྷ་མིའི་བཅུད་བསྡུས་དམ་རྫས་གཏོར་མའི་ཚོགས། ། དམ་ཅན་དགྱེས་བསྐྱེད་
བདུད་རྩིའི་རྒྱ་མཚོ་ཆེ། ། མི་ཟད་འདོད་དགུའི་སྤྲིན་ལྟར་འཁྲིགས་པར་གྱུར། ། ཨོཾ་ཨཱཿ
ཧཱུཾ། ལན་གསུམ། ཧཱུཾ སྔོན་ཚེ་གསང་བདག་རྡོ་རྗེ་འཛིན་པ་དང་། ། སྣང་སྲིད་ཟིལ་
གནོན་མཚོ་སྐྱེས་རྡོ་རྗེའི་ཞབས། ། ཁྱབ་བདག་རྩ་བརྒྱུད་བླ་མའི་ཚོགས་རྣམས་ཀྱིས། །
མདོ་སྔགས་བཤད་སྒྲུབ་ཆོས་འཁོར་གཉེར་དུ་གཏད། ། འགྱུར་མེད་དམ་ཚིག་བཀའ་
- 151 -

ཡིདམ་ཆོས་སྲུང་རྣམས་ཀྱི་བསྐུལ་བ། འཕྲིན་བཅོལ། _ གསོལ་མཆོད་སོགས།
ཡི་རྡོ་རྗེའི་རིས། ། ལྷ་སྲུང་ཐུགས་ཀྱི་དཔལ་བེར་ཉམས་མེད་པར། ། དེང་འདིར་སྒྲུབ་
མཆོག་རྣལ་འབྱོར་བདག་ཅག་གིས། ། རྩེ་གཅིག་བསྟེན་ཅིང་གསོལ་མཆོད་སྒྲུབ་པའི་
དུས། ། དམ་རྫས་འབར་བའི་གཏོར་མ་འདི་བཞེས་ལ། ། འཁོར་བཅས་སྔོན་གྱི་ཞལ་
བཞེས་གཡར་དམ་བཞིན། ། བསྟན་དང་བསྟན་འཛིན་རྣལ་འབྱོར་བདག་ཅག་
སྐྱོངས། ། འཕྲིན་ལས་རྣམ་བཞིའི་ལས་ལ་མཐུ་མ་ཆུང་། ། བརྣག་པའི་དགྲ་ལ་མངོན་
པའི་རྟགས་མཚན་སྟོན། ། བྱད་ཕུར་རྦོད་གཏོང་ཕྱི་ནང་བར་ཆད་བཟློག ། བཅོལ་
བའི་འཕྲིན་ལས་མ་ལུས་འགྲུབ་པར་མཛོད། ། ཅེས་བརྗོད་ལ་ཁང་ཐོག་ལྟ་བུ་གཙང་སཪ་
གཤེགས། གཏང་རག་གི་མཆོད་བསྟོད་གོང་ལྟར་མདོར་བསྡུས་བྱས་ལ། ཡིག་བརྒྱ་དང་བཟོད་པཪ་
གསོལ། རྟེན་ཡོད་ན་བརྟན་བཞུགས་དང༌། མེད་ན་གཤེགས་